Ir-Regolament tal-Kummissjoni (KEE) 2067/89
tal-11 ta' Lulju 1989
li tistabbilixxi d-data ta' l-implimentazzjoni fil-Komunità tas-sistema ta' ċertifikati ta' oriġini provdut fil-Ftehim Internazzjonali tal-Kafè 1983, meta jkunu sospiżi l-kwoti
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 678/87 tas-26 ta' Jannar 1987 fuq l-applikazzjoni tas-sistema ta' ċertifikati ta' oriġini provduti skond il-Ftehim Internazzjonali tal-Kafè 1983 [1], u partikolarment Artiklolu 4 tiegħu,
Billi l-Kunsill ta' l-Organizzazzjoni Internazzjonali tal-Kafè iddeċieda fil-laqgħa tiegħu tat-3 ta' Lulju 1989 biex jissospendi l-kwoti mill-4 ta' Lulju 1989;
Billi huwa għalhekk xieraq li jkunu implimentati d-dispożizzjonijiet ta' hawn fuq,
ADOTTAT DAN IR-REGOLAMENT:
Artikolu 1
Għall-implimentazzjoni tal-Ftehim Internazzjonali tal-Kafè 1983, id-dispożizzjonijiet tar-Regolament (KEE) Nru 678/87 għandhom japplikaw mill-4 ta' Lulju 1989.
Artikolu 2
Dan ir-Regolament għandu jidħol fis-seħħ fil-jum tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u jkun applikabbli direttament fl-Istati Membri kollha.
Magħmul fi Brussell, fil-11 ta' Lulju 1989.